CELEX: 31991D0042
Language: el
Date: 1991-01-08 00:00:00
Title: 91/42/ΕΟΚ: Απόφαση της Επιτροπής της 8ης Ιανουαρίου 1991 για τον καθορισμό των κριτηρίων που εφαρμόζονται κατά την κατάρτιση σχεδίων αντιμετώπισης απρόοπτων καταστάσεων που αφορούν την καταπολέμηση του αφθώδους πυρετού κατ' εφαρμογή του άρθρου 5 της οδηγίας 90/423/ΕΟΚ του Συμβουλίου

Avis juridique important

|

31991D0042

91/42/ΕΟΚ: Απόφαση της Επιτροπής της 8ης Ιανουαρίου 1991 για τον καθορισμό των κριτηρίων που εφαρμόζονται κατά την κατάρτιση σχεδίων αντιμετώπισης απρόοπτων καταστάσεων που αφορούν την καταπολέμηση του αφθώδους πυρετού κατ' εφαρμογή του άρθρου 5 της οδηγίας 90/423/ΕΟΚ του Συμβουλίου  

Επίσημη Εφημερίδα αριθ. L 023 της 29/01/1991 σ. 0029 - 0030 Φινλανδική ειδική έκδοση: Κεφάλαιο 3 τόμος 36 σ. 0100  Σουηδική ειδική έκδοση: Κεφάλαιο 3 τόμος 36 σ. 0100 

ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Ιανουαρίου 1991  για τον καθορισμό των κριτηρίων που εφαρμόζονται κατά την κατάρτιση σχεδίων αντιμετώπισης απρόοπτων καταστάσεων που αφορούν την καταπολέμηση του αφθώδους πυρετού κατ' εφαρμογή του άρθρου 5 της  οδηγίας 90/423/ΕΟΚ του Συμβουλίου  ( 91/42/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/423/ΕΟΚ του Συμβουλίου της 26ης Ιουνίου 1990 για την τροποποίηση της οδηγίας 85/511/ΕΟΚ σχετικά με τη θέσπιση κοινοτικών μέτρων καταπολέμησης του αφθώδους πυρετού, της οδηγίας 64/432/ΕΟΚ περί προβλημάτων υγειονομικού ελέγχου στον τομέα των  ενδοκοινοτικών συναλλαγών βοοειδών και χοιροειδών και της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων και προϊόντων με βάση το κρέας προελεύσεως  τρίτων χωρών ( 1 ), και ιδίως το άρθρο 5,  Εκτιμώντας :  ότι το άρθρο 5 παράγραφος 2 της οδηγίας 90/423/ΕΟΚ ορίζει ότι η Επιτροπή θα εκπονήσει τα κριτήρια κατάρτισης των εθνικών σχεδίων -  ότι τα εν λόγω κριτήρια πρέπει να εξασφαλίζουν ότι τα εθνικά σχέδια αντιμετώπισης απρόοπτων καταστάσεων που υποβάλλονται από τα κράτη μέλη στην Επιτροπή έχουν σαν αποτέλεσμα την ταχεία και αποτελεσματική εξάλειψη στην περίπτωση εμφάνισης εστίας αφθώδους  πυρετού -  ότι φαίνεται σκόπιμο να προβεί η Επιτροπή, εφόσον είναι αναγκαίο, σε αιτιολόγηση των ανωτέρω κριτηρίων -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :    Άρθρο 1  Προκειμένου να εγκρίνονται, σύμφωνα με τα μέτρα που προβλέπονται στο άρθρο 5 παράγραφος 4 της οδηγίας 90/423/ΕΟΚ, τα σχέδια αντιμετώπισης απρόοπτων καταστάσεων που υποβάλλονται από τα κράτη μέλη στην Επιτροπή, αυτά πρέπει να συγκεντρώνουν τα  κριτήρια που καθορίζονται στο παράρτημα .  Άρθρο 2  1 . Η Επιτροπή μπορεί να εκδώσει συστάσεις που θα περιέχουν αιτιολογικές εκθέσεις σχετικά με τα κριτήρια που καθορίζονται στο παράρτημα .  2 . Η Επιτροπή θα δημοσιεύσει τις συστάσεις που αναφέρονται στην παράγραφο 1 .  Άρθρο 3  Η παρούσα απόφαση απευθύνεται στα κράτη μέλη .   Βρυξέλλες, 8 Ιανουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 224 της 18 . 8 . 1990, σ . 13 .    ΠΑΡΑΡΤΗΜΑ  Κριτήρια για τα σχέδια αντιμετώπισης απρόοπτων καταστάσεων  Τα σχέδια αντιμετώπισης απρόοπτων καταστάσεων πρέπει να συγκεντρώνουν τουλάχιστον τα ακόλουθα κριτήρια :  1 . δημιουργία ενός κέντρου αντιμετώπισης κρίσιμων καταστάσεων σε εθνικό επίπεδο το οποίο θα συντονίζει όλα τα μέτρα καταπολέμησης στο σχετικό κράτος μέλος,  2 . κατάρτιση του καταλόγου των κέντρων καταπολέμησης των ασθενειών που διαθέτουν τον κατάλληλο εξοπλισμό για το συντονισμό των μέτρων καταπολέμησης των ασθενειών σε τοπικό επίπεδο,  3 . λεπτομερής πληροφόρηση πρέπει να παρέχεται σχετικά με το προσωπικό που ασχολείται με την εφαρμογή των μέτρων καταπολέμησης, την ειδίκευσή του και τα καθήκοντά του,  4 . κάθε τοπικό κέντρο καταπολέμησης των ασθενειών πρέπει να είναι σε θέση να έρχεται γρήγορα σε επαφή με άτομα και οργανισμούς που έχουν άμεσα ή έμμεσα σχέση με την εμφάνιση της εστίας,  5 . εξοπλισμός και απαραίτητο υλικό πρέπει να είναι διαθέσιμα για τη σωστή εφαρμογή των μέτρων καταπολέμησης,  6 . λεπτομερείς οδηγίες πρέπει να δίνονται σχετικά με τη δράση που πρέπει να αναληφθεί σε περίπτωση που υπάρχει υπόνοια ή σε περίπτωση διαπίστωσης μόλυνσης ή μετάδοσης,  7 . πρέπει να εκπονούνται προγράμματα κατάρτισης για τη διατήρηση και την απόκτηση επιπλέον επαγγελματικών προσόντων στον τομέα των διαδικασιών καταπολέμησης, και των διοικητικών διαδικασιών, που περιλαμβάνουν μέσα καταστροφής των σφαγίων,  8 . τα εργαστήρια διάγνωσης πρέπει να διαθέτουν εγκαταστάσεις για τη μετά θάνατον εξέταση, την απαραίτητη δυναμικότητα για την πραγματοποίηση ορρολογικών, ιστολογικών και λοιπών εξετάσεων, και πρέπει να διαθέτουν το απαραίτητο δυναμικό για την ταχεία  διάγνωση . Πρέπει να λαμβάνονται τα απαραίτητα μέτρα για την ταχεία μεταφορά δειγμάτων,  9 . πρέπει να παρέχονται λεπτομέρειες σχετικά με την ποσότητα εμβολίου κατά του αφθώδους πυρετού που θεωρείται αναγκαία στην περίπτωση που πρέπει να επαναληφθεί ο επείγων εμβολιασμός,  10 . πρέπει να λαμβάνονται τα απαραίτητα μέτρα προκειμένου να εξασφαλίζεται το νομικό πλαίσιο που είναι αναγκαίο για την εφαρμογή των σχεδίων αντιμετώπισης απρόοπτων καταστάσεων .